Geen grond vir húlle | Netwerk24
Junior Bokke kies 5 Super-spelers Chean Roux, afrigter van die Suid-Afrikaanse o.20-rugbyspan, het Vrydag ’n groep van 47 spelers bekend gemaak wat in drie opwarmingswedstryde in die Vrystaat en Noord-Kaap gaan speel.
‘Schurter the Hurter’ bult spiere in Epic
Ná vyf dae is daar nuwe draers van die geeltruie in die Cape Epic-bergfietstoer.
Waratahs delf diep vir sege oor Rebels
Staan opsy Crusaders, want die Waratahs is nou die nuwe houer van die beste terugvegpoging in vanjaar se Superrugby-reeks.
Hoender-invoer: Groot kommer oor arm verbruikers
Enige styging in die prys van hoender sal miljoene ontvangers van maatskaplike toelae negatief raak, waarsku die Suid-Afrikaanse Nasionale Verbruikersunie (Sancu).
Novus Akademie blink uit
Dié genoteerde Media24-filiaal is bekroon vir die beste opleidingsprogram vir ambagslui in die land.
#JouVraag: ‘Help! 33 en nog geen plan vir aftrede’
Dit help nie om paniekerig te raak as jy nog nie vir aftrede begin spaar het nie. Maar onthou, daar is geen beter tyd as vandag nie.
Geen grond vir húlle
Deur Jan Gerber
21 Maart 2017 06:53
Foto ter illustrasie. Foto: Gallo ImagesGeen buitelander sal landbougrond in Suid-Afrika mag koop as ’n wetsontwerp wat Vrydag in die Staatskoerant gepubliseer is, wet word nie. Die doel is om die nalatenskap van kolonialisme en apartheid om te keer en ’n regverdige en billike verspreiding van landbougrond aan Afrikane te verseker, lui die memorandum wat saam met die Wetsontwerp op die Regulering van Landbougrondbesit gepubliseer is. Luidens die memorandum was daar van 1997 tot 2007 beduidende skuiwe in grondeienaarskap. In sekere streke het buitelanders toenemend landbou-eiendom gekoop. “Die aard, omvang, tendense en uitwerking van grondaankope, -gebruik en -beleggings” wat buitelanders in grond doen, is luidens die memorandum onbekend omdat daar nie ’n omvattende databasis is nie.Daar is ook nie betroubare inligting oor die eienaarskap van landbougrond onder Suid-Afrikaners wat ras, geslag en die grootte van die grond betref nie.Lewer kommentaar oor die wetsontwerpRig dit per pos aan: Die direkteur-generaal van landelike ontwikkeling en grondhervorming, Aandag adv. Sello Ramasala, Private sak X833, Pretoria 0001, of per e-pos aan ralhbill@drdlr.gov.za of sello.ramasala@drdlr.gov.za.Briewe kan ook afgelewer word by Jeff Masemolastraat 184 in Pretoria of stuur ’n faks na 012 324 2118.As die wetsontwerp wet word, sal eienaars hul grond by die grondkommissie, wat gestig gaan word, moet registreer.“Geen buitelandse persoon sal van die datum wat die wet van krag word eienaarskap van landbougrond kan bekom nie,” lui art. 19(1) van die wetsontwerp. Buitelanders sal langtermynhuurooreenkomste vir landbougrond kan aangaan. Wanneer ’n buitelander landbougrond verkoop, sal hy dit by die grondkommissie moet aanmeld. Die minister van landelike ontwikkeling en grondhervorming het dan die reg op eerste weiering om die grond vir herverdeling te bekom. In 2015 was daar sprake dat grondeienaarskap tot 12 000 ha beperk gaan word. In die wetsontwerp is daarvan afgesien. Die minister sal wel grondbesit kan beperk, maar ’n lang lys van praktiese landbouverwante oorwegings moet in ag geneem word vir spesifieke streke.Die grond wat die perk oorskry, sal as “herverdelingslandbougrond” geklassifiseer word. Dit moet aan ’n swart Suid-Afrikaner verkoop word. Indien daar nie ’n swart Suid-Afrikaner is wat die grond wil koop nie, sal die minister die grond (namens die staat) koop. Indien die eienaar van daardie grond en die minister nie op ’n prys kan ooreenkom nie, mag die minister ingevolge wetgewing wat onteiening reguleer die betrokke herverdelingslandbougrond onteien, lui die wetsontwerp.Openbare kommentaar kan tot 17 April gelewer word,
Hof verbied Malema, EFF om aan te hits oor grond
Die geld wil hulle hê, nie die grond nie
Inwoners en werkers stamp kop oor grond